จอว์ส

จอว์ส () เป็นภาพยนตร์ทริลเลอร์ที่ออกฉายในปี พ.ศ. 2518 สร้างจากนวนิยายชื่อเดียวกันในปี ค.ศ. 1974 ของปีเตอร์ เบนช์ลีย์ กำกับโดย สตีเวน สปิลเบิร์ก ซึ่งเรื่องนี้นับเป็นผลงานภาพยนตร์เรื่องลำดับที่สองของเขา ภาพยนตร์ประสบความสำเร็จอย่างมากเมื่อเข้าฉาย ทั้งรายได้และคำวิจารณ์ จนมีชื่อเข้าชิงรางวัลหลายสถาบัน ทั้งลูกโลกทองคำ และรางวัลออสการ์ เคยฉายในประเทศไทย ในปีถัดมา (พ.ศ. 2519) โดยไม่มีชื่อภาษาไทย ฉายที่โรงภาพยนตร์ปารีส-สกาล่า-พาราเมาท์-อินทรา

เรื่องย่อ 
เป็นเรื่องราวของฉลามกินคนที่มาโผล่แถบหาดอมิตี้ ที่เขมือบไปหลายศพ แต่ไม่มีใครเชื่อว่าเป็นฉลาม เพราะปกติฉลามจะไม่มาอาละวาดแถบนี้ และอีกอย่างที่หาดกำลังจะจัดงานประจำปีอีก มาร์ติน โบรดี้ (รอย ไชเดอร์) หัวหน้าตำรวจอมิตี้, ควินน์ (โรเบิร์ต ชอว์) นักล่าฉลามมือฉมัง และ แมทท์ ฮูเปอร์ (ริชาร์ด เดรย์ฟัสส์) นักวิทยาศาสตร์ผู้มีความรู้เรื่องธรรมชาติของฉลาม 3 คนต้องออกไปล่าเจ้าฉลามโหดตัวนี้ก่อนที่มันจะฆ่าใครอีก

นักแสดง 
 รอย ไชเดอร์ รับบทเป็น มาร์ติน โบรดี้
 โรเบิร์ต ชอว์ รับบทเป็น ควินน์
 ริชาร์ด เดรย์ฟัส รับบทเป็น แมทท์ ฮูเปอร์
 ลอร์เรน แกรี่	รับบทเป็น เอลเลน โบรดี้
 เมอร์รีย์ แฮมิลตัน รับบทเป็น นายกเทศมนตรีแลร์รี วอห์น 
 คาร์ล กอทท์เลบ รับบทเป็น Meadows
 เจฟฟรีย์ เครเมอร์ รับบทเป็น เลนนี เฮนดริกส์  
 ซูซาน แบล็คไลท์ รับบทเป็น Chrissie Watkins
 ปีเตอร์ เบนช์ลีย์ รับบทเป็น ผู้รายงานข่าว

รางวัล 
 รางวัลออสการ์
 สาขาบันทึกเสียงยอดเยี่ยม (ได้รับรางวัล)
 สาขาลำดับภาพยอดเยี่ยม (ได้รับรางวัล)
 สาขาดนตรีประกอบภาพยนตร์ยอดเยี่ยม (ได้รับรางวัล)
 สาขาภาพยนตร์ยอดเยี่ยม (เสนอชื่อเข้าชิง)

 รางวัลลูกโลกทองคำ
 สาขาภาพยนตร์ยอดเยี่ยม ประเภทภาพยนตร์ดรามา (เสนอชื่อเข้าชิง)

แหล่งข้อมูลอื่น 
 
 
 
 
 

ภาพยนตร์อเมริกัน
ภาพยนตร์ที่กำกับโดย สตีเวน สปีลเบิร์ก
ภาพยนตร์ที่ออกฉายในปี พ.ศ. 2518
ภาพยนตร์ภาษาอังกฤษ
ภาพยนตร์ที่สร้างจากนิยาย
ภาพยนตร์ระทึกขวัญ
ภาพยนตร์สยองขวัญ
ภาพยนตร์ผจญภัย
ภาพยนตร์ซีรีส์
ภาพยนตร์ที่มีฉากในรัฐแมสซาชูเซตส์
ภาพยนตร์ที่ถ่ายทำในประเทศออสเตรเลีย
ภาพยนตร์ที่ถ่ายทำในรัฐแมสซาชูเซตส์
ภาพยนตร์สัตว์ประหลาดยักษ์
ภาพยนตร์เกี่ยวกับการเดินเรือ
ภาพยนตร์โดยยูนิเวอร์แซลพิกเจอส์
ภาพยนตร์อนุรักษ์หอทะเบียนภาพยนตร์แห่งชาติสหรัฐ